Aloekuitu

Aloekuitu koostuu lähes kokonaan aaloekasvin lehdistä valmistetusta selluloosasta, minkä lisäksi siihen on lisätty kasvin lehdistä puristettavaa aloegeeliä.http://sunshining.en.alibaba.com/product/60150168512-200683276/Kula_Silk_Aloe_Functional_Fiber.html Jotta aloekuitua voitaisiin käyttää tekstiiliteollisuudessa, siitä valmistetaan ensin viskoosia. Viskoosiprosessin jälkeen aloekuitu on valmista käytettäväksi tekstiilien valmistuksessa. Aloekuiduista valmistettuihin tekstiileihin sekoitetaan noin 45 % puuvillaa kestävyyden lisäämiseksi.   

Aloekuidulla on paljon samoja ominaisuuksia kuin esimerkiksi puuvillalla. Aloekuidun parhaimpia ominaisuuksia on sen hyvä kosteudenimukyky, minkä ansiosta aloekuidusta valmistetut tekstiilit ovat miellyttävän tuntuisia, hengittäviä, eivätkä ne sähköisty. Sen lisäksi aloen erityisominaisuuksiin kuuluu materiaalin pehmeys, joustavuus sekä antibakteerisuus. Aloekuidusta valmistetut vaatteet sopivat myös herkälle ja allergioihin taipuvalle iholle.http://www.fibre2fashion.com/industry-article/10/977/aloe-vera-apparels1.asp

Aloekuidusta valmistettuja tekstiilejä on toistaiseksi saatavilla vain rajoitetusti, mutta jo jonkin aikaa on ollut saatavilla tekstiilejä, jotka on käsitelty aloegeelillä. Aloekäsittely kuitenkin kestää vain rajallisen määrän pesukertoja.http://www.carrotbananapeach.com/aloevera-clothes.html 

 Lähteet 

 Aiheesta muualla 
 Aloeinfo.fi 

Luokka:Luonnonkuidut